Neewat Frans. Alle lande het maar hulle probleme. Ons is geneigd om sulke dinge ietwat subjektief te sien. As jy werklik objektief na alles kyk, het ons steeds 'n baie beter lewe hier as meeste Europeërs. In Duitsland bv word elke aspek van jou lewe deur wette beheer en afgedwing. Jy kan bv beboet word of nog erger as jou kind vanaf drie jarige ouderdom sonder rede 'n dag nie in die skool is nie. In Engeland is my skoonseun beboet omdat hy op 'n snelweg na die verkeersman se oordeel, te lank in die verbygaanbaan gebly het, op 'n dubbelpad met 'n middelmannetjie! In Europa sou ons waarsnkynlik meer verdien het maar baie minder daarmee kon bekostiog as hier. Dalk nie eers 'n eie voertuig gehad het nie. Ons lewensstandaard hier is ver bo wat dit in Europe sou wees as ons dieselfde werk sou doen.
Ek ondervind net vriendelikheid van my mede Suid-Afrikaners ten spyte van wat sommige politici sê en ek voel geensins onwelkom hier nie. Verlede week sê 'n swart vrou ek moet maar voor haar betaal want ek het min in my mandjie en sy noem my Oupa! Ek wou eers beswaar maak oor die Oupa, toe besef ek dis pure vriendelikheid en respek. Ons het 'n suurlemoenboom voor in ons tuin en telkens kom mense vra vir 'n paar suurlemoene, wat ek graag gee. Gesindheid kom immers van twee kante af. In Europa sou ek hulle daarvoor laat betaal het. Ek dink ons moet net van die verlede vergeet want ons gaan dit nooit weer terugkry nie, en net vir die positiewe van die huidige situasie soek- daar is baie!
Suid-Afrika word volgens wereldwye steekproewe as die gevaarlikste in Afrika en op drie na die gevaarlikste in die wereld te wees. dit is volgens my die objektiewe siening. Mense wat van buite na binne kyk en nie die padda in die pot wat besig is om te kook en steeds dink alles is dood dollies nie.
Ek is heel tevrede met my lewe hier in Suid-Afrika, steur my nie veel aan al die negatiwiteite nie want ek kan dit nie verander nie en deur daarop te fokus sal my 'n ongelukkige mens maak. Ek probeer fokus op al die positiewes (en daar is baie) want dit maak my 'n gelukkige mens.
Ek sal ook hier wees om die storms te trotseer, Fred. In my geval egter net omdat ek nie 'n ander keuse het nie.
Nie 'n ander keuse nie is ook 'n goeie rede om te bly. As jy egter gelukkig wil bly, moet jou gesindheid aanpas.
'n Familielid het so 'n paar jaar gelede gemeen hy het die Boodskap gekry dat sy gesin Nieu-Zeeland toe moet verhuis. Hy het sy twee kinders aan die universiteit onttrek, sy vrou moes haar professionele praktyk laat vaar en hy sy goeie tegniese pos by 'n groot korporasie. Sy vrou se kar en sy nuwe Jeep en natuurlik hulle huis is verkoop. In die nuwe land het hulle klippe gekou. Hy en die seun moet maar soos hulle sê, 'piecejobs' doen, onder andere verfwerk as hulle dit kon kry. Hy het nou darem weer 'n redelike salariswerk en sy vrou kon uiteindelik goedkeuring kry om weer haar beroep te beoefen. Hulle is steeds heelwat swakker daaraan toe as wat hulle hier was en nie meer so oortuig dat hulle die Boodskap reg gehoor het nie, maar dis net nie die moeite werd om terug te probeer kom nie- hulle kan dit eerstens nie bekostig nie.
As jy eers deur die draad is, vind jy dalk die gras aan hierdie kant van die draag is werklik groener as aan die ander kant.